《梅雨大水》
元代·方回

积年梅雨动兼旬，咎证源源殆有因。
狐假虎威饶此辈，鼠穿牛角念吾民。
涎流白饭难侥幸，汗滴青秧浪苦辛。
曲许乖龙啖梁燕，何如饥溺拯穷人。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。